CELEX: 31991R2350
Language: el
Date: 1991-07-31 00:00:00
Title: Κανονισμός (ΕΟΚ9 αριθ. 2350/91 της Επιτροπής της 31ης Ιουλίου 1991 με τον οποίο τροποποιείται ο κανονισμός (ΕΟΚ) αριθ. 1589/87 σχετικά με την αγορά, με διαγωνισμό, βουτύρου από τους οργανισμούς παρέμβασης και με τον οποίο ακυρώνεται ο κανονισμός (ΕΟΚ) αριθ. 1982/87 σχετικά με την προκήρυξη διαρκούς διαγωνισμού η οποία είχε προβλεφθεί από τον κανονισμό (ΕΟΚ) αριθ. 777/87 του Συμβουλίου

Avis juridique important

|

31991R2350

Κανονισμός (ΕΟΚ9 αριθ. 2350/91 της Επιτροπής της 31ης Ιουλίου 1991 με τον οποίο τροποποιείται ο κανονισμός (ΕΟΚ) αριθ. 1589/87 σχετικά με την αγορά, με διαγωνισμό, βουτύρου από τους οργανισμούς παρέμβασης και με τον οποίο ακυρώνεται ο κανονισμός (ΕΟΚ) αριθ. 1982/87 σχετικά με την προκήρυξη διαρκούς διαγωνισμού η οποία είχε προβλεφθεί από τον κανονισμό (ΕΟΚ) αριθ. 777/87 του Συμβουλίου  

Επίσημη Εφημερίδα αριθ. L 214 της 02/08/1991 σ. 0047 - 0050 Φινλανδική ειδική έκδοση: Κεφάλαιο 3 τόμος 38 σ. 0111  Σουηδική ειδική έκδοση: Κεφάλαιο 3 τόμος 38 σ. 0111 

ΚΑΝΟΝΙΣΜΟΣ (ΕΟΚ) αριθ. 2350/91 ΤΗΣ ΕΠΙΤΡΟΠΗΣ  της 31ης Ιουλίου 1991  με τον οποίο τροποποιείται ο κανονισμός (ΕΟΚ) αριθ. 1589/87 σχετικά με την αγορά, με διαγωνισμό, βουτύρου από τους οργανισμούς παρέμβασης και με τον οποίο ακυρώνεται ο κανονισμός  (ΕΟΚ) αριθ. 1982/87 σχετικά με την προκήρυξη διαρκούς διαγωνισμού η οποία είχε προβλεφθεί από τον κανονισμό (ΕΟΚ) αριθ. 777/87 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27 Ιουνίου 1968 για την κοινή οργάνωση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 7α παράγραφος 1 πρώτο εδάφιο και παράγραφος 2,  Εκτιμώντας:  ότι ο κανονισμός (ΕΟΚ) αριθ. 777/87 του Συμβουλίου της 16ης Μαρτίου 1987 με τον οποίο τροποποιήθηκε το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη (3), όπως τροποποιήθηκε τελευταία από τον κανονισμό (ΕΟΚ) αριθ.  1634/91 (4), έχει καθορίσει τα κριτήρια βάσει των οποίων πραγματοποιούνται και αναστέλλονται οι αγορές, με διαγωνισμό, βουτύρου και αποκορυφωμένου γάλακτος σε σκόνη- ότι, είναι, κατά συνέπεια, αναγκαίο να τροποποιηθεί το άρθρο 1 του κανονισμού (ΕΟΚ)  αριθ. 1589/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 891/91 (6)- ότι, επομένως, ο κανονισμός (ΕΟΚ) αριθ. 1982/87 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 335/91 (8), είναι δυνατόν να  ακυρωθεί-  ότι ο κανονισμός (ΕΟΚ) αριθ. 1689/87 προβλέπει στο άρθρο 4 παράγραφος 1 ότι ο υποβάλλων προσφορά οφείλει να συστήσει εγγύηση συμμετοχής στον διαγωνισμό 30 Ecu ανά τόνο για την εξασφάλιση, αφενός της διατήρησης της προσφοράς μετά από την εκπνοή της  προθεσμίας για την υποβολή των προσφορών και, αφετέρου, την παράδοση του βουτύρου στον χώρο αποθήκευσης- ότι αυτή η εγγύηση συμμετοχής στον διαγωνισμό έχει αποδειχθεί ότι είναι ανεπαρκής για την εξασφάλιση της εκτέλεσης των κυριοτέρων προαναφερθεισών  απαιτήσεων και ότι χρειάζεται, κατά συνέπεια, να αυξηθεί-  ότι στο άρθρο 7 παράγραφος 2 αναφέρεται προθεσμία 14 ημερών μετά από την εκπνοή της προθεσμίας για την υποβολή των προσφορών για την παράδοση του βουτύρου το οποίο γίνεται δεκτό στην παρέμβαση- ότι η προθεσμία αυτή είναι υπερβολικά σύντομη σε ορισμένες  περιστάσεις και ότι, επομένως, πρέπει να παραταθεί-  ότι στο άρθρο 11 διευκρινίζεται ότι η μετατροπή σε εθνικό νόμισμα πραγματοποιείται βάσει της πράσινης ισοτιμίας η οποία αντιστοιχεί στην έκφραση "γεωργική ισοτιμία"- ότι, κατά συνέπεια, η έκφραση "αντιπροσωπευτική ισοτιμία" πρέπει να αντικατασταθεί από  την έκφραση "γεωργική ισοτιμία"-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για το γάλα και τα γαλακτοκομικά προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1589/87 τροποποιείται ως εξής:  1. Το άρθρο 1 πρώτο εδάφιο αντικαθίσταται από το ακόλουθο κείμενο:  "Με την επιφύλαξη ότι η Επιτροπή δεν έχει διαπιστώσει ότι η προϋπόθεση η οποία προβλέπεται στο άρθρο πρώτο παράγραφος 3 του κανονισμού (ΕΟΚ) αριθ. 1547/87 πληρούται, οι ενδιαφερόμενοι οργανισμοί παρέμβασης προβαίνουν στην αγορά βουτύρου σύμφωνα με τις  διατάξεις του παρόντος κανονισμού. Υπό μορφή παραρτήματος στον παρόντα κανονισμό δημοσιεύεται προκήρυξη διαγωνισμού."  2. Στο άρθρο 4, το ποσό των "30 Ecu" αντικαθίσταται από το ποσό των "40 Ecu".  3. Στο άρθρο 7 παράγραφος 2, η φράση "14 ημέρες" αντικαθίσταται από τη φράση "21 ημέρες".  4. Στο άρθρο 11 η φράση "αντιπροσωπευτική ισοτιμία" αντικαθίσταται από τη φράση "γεωργική ισοτιμία".  Άρθρο 2  Στον κανονισμό (ΕΟΚ) αριθ. 1589/87 προστίθεται το παράρτημα του παρόντος κανονισμού.  Άρθρο 3  Ο κανονισμός (ΕΟΚ) αριθ. 1982/87 ακυρώνεται.  Άρθρο 4  Ο παρών κανονισμός αρχίζει να ισχύει τρεις ημέρες από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 78 της 20. 3. 1987, σ. 10. (4) ΕΕ αριθ. L 150 της 15. 6. 1991, σ. 26. (5) ΕΕ αριθ. L 146 της 6. 6. 1987, σ. 27. (6) ΕΕ αριθ. L 90 της 11. 4.  1991, σ. 23. (7) ΕΕ αριθ. L 187 της 7. 7. 1987, σ. 7. (8) ΕΕ αριθ. L 39 της 13. 2. 1991, σ. 16.    ΠΑΡΑΡΤΗΜΑ  Προκήρυξη διαγωνισμού για την αγορά βουτύρου από τους οργανισμούς παρέμβασης  Σύμφωνα με τις διατάξεις του κανονισμού (ΕΟΚ) αριθ. 1589/87 της Επιτροπής (1), οι οργανισμοί παρέμβασης που αναφέρονται κατωτέρω προβαίνουν, με την επιφύλαξη ότι η Επιτροπή δεν έχει διαπιστώσει ότι η προϋποθεση η οποί απροβλέπται στο άρθρο 1 παράγραφος  3 του κανονισμού (ΕΟΚ) αριθ. 1547/87 πληρούνται, στην αγορά βουτύρου στην παρέμβαση, με διαγωνισμό.  Οι λεπτομερείς όροι του συγκεκριμένου διαγωνισμού έχουν ορισθεί από τους εν λόγω οργανισμούς παρέμβασης. Κάθε ενδιαφερόμενος εγκατεστημένος στην Κοινότητα έχει τη δυνατότητα να λάβει γνώση απευθυνόμενος, κατά περίπτωση, σε μία από τις ακόλουθες  διευθύνσεις:  - Office belge de l'economie et de l'agriculture,  secteur "produits et industries agricoles et alimentaires",  rue de Treves 82,  B-1040 Bruxelles  [tel.: (2) 230 17 40, telex: 24076/65567, telefax: (2) 230 25 33].  Belgische dienst voor bedrijfsleven en landbouw,  sector  "landbouw- en voedingsprodukten en industrieen",  Trierstraat 82,  B-1040 Brussel  (tel.: (32-2) 230 17 40, telex: 24076/65567, telefax: (32-2) 230 25 33).  - EF-direktoratet,  Frederiksborggade 18,  DK-1360 Kobenhavn K  (tel.: (45) 33 92 70 00, telex: 15137 EFDIR DK, telefax: (45) 33 92 69 48).  - Bundesanstalt fuer landwirtschaftliche Marktordnung (BALM),  Adickesallee 40,  D-6000 Frankfurt am Main 18  (Tel.: 49 691 56 40, Telex: 411727/411156, Telefax: 49 691 56 47 90, Teletex: 699 07 32).  - Υπηρεσία Διαχειρίσεως Γεωργικών Προϊόντων,  (ΥΔΑΓΕΠ),  οδός Αχαρνών 241,  GR-Αθήνα  [Τηλ.: (30-1) 862 64 15/865 64 39, Τέλεξ: 221738].  - Servicio nacional de productos agrarios (SENPA),  calle Beneficencia 8,  E-28004 Madrid  [tel.: (34-1) 347 65 00/347 63 10, telex: 41818/23427 SENPA E, telefax: (34-1) 521 98 32/522 43 87].  - Office national interprofessionnel du lait et des produits laitiers (Onilait),  Division commerciale et technique de la societe Interlait,  28, boulevard de Grenelle,  F-75737 Paris Cedex 15  [tel: (33-1) 40 58 70 00, telex: 206652, telefax: (33-1) 45 79 28 49];  - Department of Agriculture and Food, Intervention Unit,  Agriculture House,  Kildare Street,  IRL-Dublin 2  (tel.: (353-1) 78 90 11, telex: 93607 agri-el, telefax: (353-1) 61 62 63).  - Azienda di Stato per gli interventi nel mercato agricolo (AIMA),  Via Palestro 81,  I-00198 Roma,  [tel.: (39-6) 647 49 91, telex: 613003/620331 AIMA (I), telefax: (39-6) 445 39 40].  - Service d'economie rurale,  section de l'economie laitiere,  115, rue de Hollerich,  L-1741 Luxembourg  [tel.: (352) 47 84 17, telex: 2537 AGRIM LU, telefax: (352) 49 16 19].  - Voedselvoorzienings In- en Verkoopbureau,  Burgemeester Kessenplein 3,  NL-6431 KM Hoensbroek  (tel.: (31-45) 23 83 83, telex: 56396, telefax: (31-45) 22 27 35).  - Instituto Nacional de Intervencao e Garantia Agricola (INGA)  Rua Camilo Castelo Branco, 45-2o  P-1000 Lisboa  [telefone: (351-1) 53 71 72, telex: 66209 INGA P, telefax: (351-1) 53 32 51].  - Intervention Board, Lifestock Products Division,  Branch A,  PO Box 69,  Fountain House,  2 Queens Walk,  UK-Reading Berks, RG1 7QW  (tel: (44-734) 58 36 26, telex: 848302 (IBAPRG G), telefax: (44-734) 56 67 50, ext. 2370).   (1) ΕΕ αριθ. L 146 της 6. 6. 1987, σ. 27.